43. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Δ1/30205/8946 της 29 Αυγ./1 Σεπτ. 1972 (ΦΕΚ Β' 671) Περί παροχής υπηρεσιών υπό Υγειονομικού Συμβούλου Υπηρεσίας Πολιτικής Αεροπορίας. Έχοντες υπόψη: 1.Τας διατάξεις του Ν.Δ. 714/1970 ΦΕΚ 238/Α/ 7.11.1970 περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας. 2.Τας διατάξεις του υπ' αριθ. 83/1972 Β.Δ/τος ΦΕΚ 25/Α'/16.2.1972 "περί Κανονισμού Οργανώσεως και Προσωπικού της Υπηρεσίας Πολιτικής Αεροπορίας" και ιδία των άρθρ. 3, 10 περίπτ. γ' και 30 και παρ. 2. 3.Την υπ' αριθ. 3 απόφασιν του Διοικητικού Συμβουλίου ΥΠΑ της συνεδριάσεως της 16ης Φεβρ. 1972. 4.Τας ανάγκας της Υπηρεσίας, αποφασίζομεν: 1.Ο ασκών καθήκοντα Υγειονομικού Συμβούλου παρά τω Διοικητή της Υπηρεσίας Πολιτικής Αεροπορίας Διευθυντής της Υγειονομικής Υπηρεσίας της Ελληνικής Αεροπορίας, θα προσέρχεται εις την Υ.Π.Α. οσάκις υπ' αυτής καλείται, ίνα παρέχη τας κατά το υπ' αριθ. 83/1972 Β.Δ/μα εν άρθρ. 10 περιπτ. γ' περιγραφομένας υπηρεσίας του και εις τα πλαίσια της καλλιτέρας δυνατής εξυπηρετήσεως του παρεχομένου υπό τούτου έργου τόσον εις το Αρχηγείον Αεροπορίας όσον εις την Υ.Π.Α. 2.Ούτος προσφέρων κατά τ' ανωτέρω τας υπηρεσίας του εις την Υ.Π.Α. θα λαμβάνη αποζημίωσιν καθοριζομένην κατά τα προβλεπόμενα εν οικείω Ν.Δ/τι. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 1369]